Вялікая размова з Прэзідэнтам

«Вялі́кая размо́ва з Прэзідэ́нтам» — штогадовая , якая праводзіцца Прэзідэнтам Беларусі з прадстаўнікамі грамадскасці і экспертнай супольнасці, беларускімі і замежнымі СМІ. Кіраўнік дзяржавы адказвае на пытанні, якія тычацца прыярытэтаў унутранай і знешняй палітыкі краіны, узаемаадносін з рознымі дзяржавамі, праблем у эканоміцы, прамысловасці, сельскай гаспадарцы, сацыяльнай сферы і меры, якія прымаюцца для іх рашэння. «Вялікая размова» цягнецца некалькі гадзін і транслюецца па нацыяальнаму тэлебачанню. Раней сустрэча не мела назвы і праходзіла проста як штогадовая прэсс-канференцыя.

 Гісторыя 
У 2013 годзе сустрэча праходзіла ў Нацыянальнай бібліятэцы і доўжылася каля пяці гадзін. На прэс-канферэнцыі прысутнічала 350 прадстаўнікоў 285 беларускіх і замежных СМІ.

У 2014 годзе прэзідэнт сустракаўся з кіраўнікамі 11 сродкаў масавай інфармацыі. Прэс-канферэнцыя праходзіла ў Палацы незалежнасці і доўжылася больш за пяць гадзін.

У 2015 годзе прэс-канферэнцыя прайшла ў Палацы незалежнасці. У мерапрыемстве ўзялі ўдзел 260 журналістаў з 152 газет, 16 інфармацыйных агенцтваў, 3 інтэрнэт-выданні, 26 тэлеканалаў, 41 радыёстанцыя, уключаючы праграмы рэгіянальнага радыёвяшчання. Рэгіёны Беларусі прадставілі 142 журналіста.

У 2016 годзе прэзідэнт у фармаце прэс-канферэнцыі з беларускімі СМІ не меў зносін. Гонару ўдастоіліся прадстаўнікі расійскіх рэгіянальных СМІ. Сустрэча працягвалася 5 гадзін 40 хвілін. У мерапрыемстве ўзялі ўдзел каля 100 прадстаўнікоў СМІ і блогасферы з 46 рэгіёнаў Расіі.

У 2017 годзе кіраўнік дзяржавы праводзіў сустрэчу ў фармаце «Вялікая размова». Гутарка з журналістамі і экспертамі працягвалася больш за 7 гадзін. У ёй бралі ўдзел каля чатырох дзясяткаў журналістаў, якія прадстаўляюць найбольш буйныя дзяржаўныя і недзяржаўныя беларускія СМІ, папулярныя інтэрнэт-парталы, аўтарытэтныя замежныя мас-мэдыя, а таксама эксперты, сярод якіх — вядомыя палітолагі, эканамісты, прадстаўнікі партый, канфесій і грамадскіх аб’яднанняў.

У 2018 годзе Аляксандр Лукашэнка сустракаўся з 130 дзяржаўнымі журналістамі, якія прадстаўляюць Белтэлерадыёкампанію, Другі нацыянальны канал, Сталічнае тэлебачанне, інфармагенцтва БЕЛТА, рэдакцыю газеты «Савецкая Беларусь», выдавецкі дом «Звязда» і нацыянальны філіял міждзяржаўнай тэлерадыёкампаніі «МІР».

У 2019 годзе «Вялікая размова» адбылася 1 сакавіка. Аляксандр Лукашэнка сустракаўся з прадстаўнікамі грамадскасці і сродкаў масавай інфармацыі ў Нацыянальным выставачным цэнтры «Белэкспа». Прэс-канферэнцыя пачалася ў 10:30 і скончылася ў 17:55. Прэзідэнт гутарыў амаль сем з паловай гадзін — аднак, упершыню, з невялікім перапынкам.

 Крыніцы 

 Спасылкі 

 «Вялікая размова з Прэзідэнтам»  на сайце «Белтэлерадыёкампаніі»
 «Вялікая размова з Прэзідэнтам» на сайце «Sputnik»
 «Вялікая размова з Прэзідэнтам»  на сайце «naviny.by»


Катэгорыя:Прэзідэнт Рэспублікі Беларусь
Катэгорыя:Сродкі масавай інфармацыі Беларусі